Diari Oficial de la Generalitat Valenciana


Sumari del DOGV 4494, del 07-05-2003 (2003/4906)

Convocatòria i bases especifiques que han de regir el procés selectiu per a la provisió d'una plaça de tècnic de Control Pressupostari, dos d'administratiu d'Administració General, una d'agent de Promoció Cultural, una d'auxiliar d'Informàtica i sis de subaltern.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4494

Data del DOGV
:   07-05-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/4906


Data del document
:   09-04-2003

Organisme emissor
:   Ajuntament de Mislata

Tipus de document
:   Convocatòria

Descriptors 

:   * Mislata
    * concurs administratiu
    * administració local
    * professió de la informàtica
    * ciència econòmica
    * professió administrativa

Convocatòria i bases especifiques que han de regir el procés selectiu per a la provisió d'una plaça de tècnic de Control Pressupostari, dos d'administratiu d'Administració General, una d'agent de Promoció Cultural, una d'auxiliar d'Informàtica i sis de subaltern. [2003/F4906]
  
Convocatòria i bases especifiques, aprovades per la Resolució de l'Alcaldia, de data 9 d'abril de 2003, que han de regir el procés selectiu per a la provisió d'una plaça de tècnic de Control Pressupostari, dos d'administratiu d'Administració General, una d'agent de Promoció Cultural, una d'auxiliar d'Informàtica i sis de subaltern, vacants en la plantilla de funcionaris d'este ajuntament, d'acord amb l'oferta d'ocupació pública de l'any 2002, publicada en el Boletín Oficial del Estado de data 8 de novembre de 2002.
  
Tècnic de Control Pressupostari
  
1. Denominació de la plaça: tècnic de Control Pressupostari.
  
2. Naturalesa: funcionari de carrera, grup B, escala d'administració especial, subescala de servicis especials, classe: places de comeses especials.
  
3. Nombre de places: una.
  
4. Titulació exigida: diplomatura universitària.
  
5. Tribunal específic: assessors del tribunal que podran assistir a la sessió amb veu però sense vot:
  
- Un especialista de valencià
  
6. Sistema de selecció: oposició.
  
7. Drets d'examen: els drets d'examen es fixen en 25 euros. Les persones interessades efectuaran l'ingrés en La Caixa, situada a l'avinguda de Blasco Ibáñez, número 17, de Mislata, en el compte següent: 2100 1432 36 7372642479. El justificant de l'ingrés haurà d'entregar-se junt amb la instància. Podran quedar exempts del pagament dels mencionats drets els aspirants que acrediten greu situació econòmica, per mitjà de la presentació de l'oportú certificat de l'oficina d'ocupació, on conste que estant desocupat no percep prestació econòmica de desocupació.
  
8. Exercicis de l'oposició
  
8.1. Exercicis obligatoris i eliminatoris:
  
Primer exercici. L'exercici consistirà en un qüestionari de preguntes amb respostes alternatives sobre els temes que componen les matèries genèriques i específiques del temari amb un qüestionari de 100 preguntes. El temps de duració de l'exercici serà d'una hora i mitja. La penalització dels errors consistirà a descomptar una pregunta encertada per cada tres preguntes errònies. Les preguntes se seleccionaran pel tribunal per sorteig celebrat immediatament abans del començament de l'exercici, d'entre les propostes presentades en eixe moment pels membres del tribunal.
  
Segon exercici. Consistirà a desenrotllar per escrit, durant un període màxim de dos hores, un tema assenyalat pel tribunal immediatament abans del començament de l'exercici, relacionat amb el bloc 2, de matèries específiques, del programa de la convocatòria; el tema se seleccionarà pel tribunal per sorteig celebrat immediatament abans del començament de l'exercici, d'entre els proposats en eixe moment pels membres d'este; es valoraran els coneixements del tema, el nivell de formació general, els coneixements específics sobre la matèria, la claredat i orde d'idees, l'aportació personal de l'aspirant i la seua capacitat de síntesi. Del present exercici es farà lectura davant del tribunal en sessió pública.
  
Tercer exercici. Consistirà en la realització d'una prova pràctica, consistent en la resolució de dos supòsits pràctics, relacionats amb les funcions pròpies del lloc de treball i amb les matèries incloses en el temari. El temps de duració serà de tres hores. Els supòsits se seleccionaran pel tribunal per sorteig celebrat immediatament abans del començament de l'exercici, d'entre les propostes presentades en eixe moment pels membres del tribunal. Els opositors podran servir-se en esta prova dels textos legals de què vagen proveïts. No es permetrà l'ús de comentaris doctrinals, llibres de consulta, jurisprudència ni formularis; no obstant això, podran utilitzar-se edicions d'ús comú comprensives de textos legals encara que incorporen notes a peu de pàgina o breus referències jurisprudencials.
  
8.2. Exercici obligatori i no eliminatori:
  
Quart exercici. Consistirà en la realització de dos proves:
  
1) Coneixement oral del valencià, per mitjà de lectura d'un text elegit pel tribunal i conversació sobre este (es puntuarà fins a un màxim d'1 punt);.
  
2) Coneixement escrit del valencià, per mitjà d'una traducció del valencià al castellà (que es puntuarà fins a un màxim d'1 punt) i del castellà al valencià (que es puntuarà fins a un màxim d'1 punt), d'un text elegit pel tribunal, durant un temps màxim de 40 minuts.
  
La qualificació global d'este exercici serà de 0 a 2 punts.
  
9. Temari
  
Matèries genèriques
  
1. La Constitució. Significat i classes. La Constitució Espanyola. Procés constituent. Estructura i contingut essencial. Procediment de reforma. El Tribunal Constitucional: organització i atribucions.
  
2. Els drets i deures fonamentals, les llibertats públiques i els principis rectors de la política social i econòmica en la Constitució Espanyola. Protecció i suspensió de drets fonamentals. El recurs d'empara.
  
3. Els poders de l'Estat. Les Corts Generals. El poder judicial en la Constitució. Del govern i administració. La regulació de l'administració en la Llei de Règim Jurídic de les Administracions Públiques i del Procediment Administratiu Comú. Les relacions interadministratives i els seus principis.
  
4. L'organització territorial de l'estat en el títol VIII de la Constitució. L'Estatut d'Autonomia de la Comunitat Valenciana. Institucions d'autogovern. Competències autonòmiques. Reforma de l'Estatut.
  
Dret administratiu general
  
5. L'acte administratiu: concepte, classes, elements i requisits. L'eficàcia dels actes administratius. La notificació i la publicació. La invalidesa de l'acte administratiu: nul·litat i anul·labilitat. La revisió d'actes i disposicions per la mateixa administració: l'acció de nul·litat, la declaració de lesivitat, la revocació d'actes per la mateixa administració i la rectificació d'errors.
  
6. Disposicions generals sobre els procediments administratius i normes reguladores dels distints procediments. Els interessats. La iniciació del procediment. Presentació de sol·licituds, escrits i comunicacions. Termes i terminis: còmput, ampliació i tramitació d'urgència. Ordenació i instrucció del procediment. Terminació del procediment. La resolució expressa: principis de congruència i de no-agreujament de la situació inicial. La terminació convencional. La falta de resolució expressa: el règim del silenci administratiu. El desistiment i la renúncia. La caducitat. Els recursos administratius i actes susceptibles de recurs. Classes de recursos. Les reclamacions prèvies a l'exercici d'accions civils i laborals.
  
7. La jurisdicció contenciosa administrativa. Naturalesa, extensió i límits. Òrgans de la jurisdicció i les seues competències. Les parts: legitimació. L'objecte del recurs contenciós administratiu.
  
8. Règim jurídic dels contractes de les administracions públiques: contractes administratius típics, especials i privats. Requisits dels contractes. L'administració contractant: ens inclosos i exclosos de l'àmbit de la llei de contractes. L'òrgan de contractació. El contractista: capacitat, solvència, prohibicions i classificació. La selecció del contractista. Procediments, formes i criteris d'adjudicació. Garanties. Perfeccionament i formalització dels contractes. Execució i modificació del contracte. L'extinció del contracte.
  
9. La responsabilitat patrimonial de l'administració pública: caràcters. Els pressupostos de la responsabilitat. Danys indemnitzables. L'acció i el procediment administratiu en matèria de responsabilitat. La responsabilitat de les autoritats i personal al servici de les administracions públiques.
  
10. Les formes d'acció administrativa. El foment, amb especial referència a les subvencions. L'activitat de policia: les autoritzacions administratives. L'activitat administrativa de prestació de servicis. Les formes de gestió dels servicis públics.
  
Dret administratiu local
  
11. L'administració local en la Constitució. El principi d'autonomia local. El municipi: concepte i elements. L'organització municipal: l'alcalde, els tinents d'alcalde, el Ple de l'ajuntament i òrgans complementaris de l'organització municipal, amb especial referència a les comissions informatives.
  
12. El personal al servici de les corporacions locals: classes i règim jurídic. La funció pública local: classes de funcionaris locals. Els instruments d'organització de personal: plantilles i relacions de llocs de treball. Els instruments reguladors dels recursos humans. L'oferta d'ocupació, els plans d'ocupació i altres sistemes de racionalització. La relació estatutària: drets i deures dels funcionaris locals. El règim disciplinari i el règim d'incompatibilitats dels funcionaris locals.
  
13. Els béns de les entitats locals. Classes prerrogatives de les entitats locals respecte dels seus béns. Els béns de domini públic. Afectació i desafectació. Règim d'utilització. Els béns comunals. Els béns patrimonials. Les muntanyes veïnals en mà comuna.
  
14. Competències i potestats dels municipis. Sistema de determinació de les competències. Competències pròpies i delegades. Els servicis mínims municipals. La reserva de servicis. La clàusula de capacitació general.
  
Matèries específiques
  
Dret financer general
  
15. Els principis constitucionals del dret financer. Principis relatius als ingressos públics: legalitat i reserva de llei, generalitat, capacitat econòmica, igualtat, progressivitat i no-confiscatorietat. Principis relatius al gasto públic: legalitat i equitat, eficàcia, eficiència i economia en la programació i execució del gasto públic.
  
16. Concepte i contingut del dret financer. El dret financer com a ordenament de la hisenda pública. El dret financer en l'ordenament jurídic i en la ciència del dret. Relació del dret financer amb altres disciplines.
  
17. Les fonts del dret financer. Els principis de jerarquia i competència. La Constitució. Els tractats internacionals.
  
18. La llei. El decret llei. El decret legislatiu. El reglament. Altres fonts del dret financer.
  
19. Aplicació del dret financer. Eficàcia de les normes financeres en el temps i en l'espai. Interpretació de les normes financeres.
  
20. Concepte i límits del poder financer. Distribució territorial del poder financer. L'ordenació constitucional del poder financer a Espanya. El poder financer de l'estat. El poder financer de les comunitats autònomes: règim general i règims especials. El poder financer dels ens locals.
  
21. Visió global del sistema tributari espanyol. Distribució de les diferents figures entre els distints nivells d'hisenda: estatal, autonòmica i local. Funcions dins del sistema de les distintes figures tributàries. Relacions entre els principals impostos. Harmonització fiscal comunitària.
  
22. El finançament de les comunitats autònomes. Règim jurídic: la Llei Orgànica de Finançament de les Comunitats Autònomes. El Consell de Política Fiscal i Financera. El Fons de Compensació Interterritorial.
  
23. El pressupost: concepte i funció. Els principis pressupostaris. La Llei de Pressupostos en l'ordenament espanyol: naturalesa jurídica. Efectes de la Llei de Pressupostos sobre el gasto i sobre els ingressos públics.
  
24. Els Pressupostos Generals de l'Estat: àmbit i estructura. El procediment pressupostari: La divisió de poders en el cicle pressupostari. Elaboració, tramitació i aprovació dels pressupostos generals de l'estat. Execució i liquidació del pressupost. El control extern del pressupost.
  
25. Control intern de l'activitat economicofinancera del sector públic estatal. Intervenció General de l'Estat. Control extern. El Tribunal de Comptes: organització i funcions
  
26. La relació jurídica tributària: concepte i elements. Fet imposable. Meritació. Exempcions. Subjectes de la relació juridicotributària. Responsables. La solidaritat: extensió i efectes. El domicili fiscal . La representació. La transmissió del deute.
  
27. La base imposable. Mètodes de determinació. La base liquidable. El tipus de gravamen: concepte i classes. La quota tributària: contingut.
  
28. La gestió tributària: delimitació i àmbit. El procediment de gestió tributària. La liquidació dels tributs. La declaració tributària. Els actes de liquidació: classes i règim jurídic. La consulta tributària. La prova en els procediments de gestió tributària. L'Agència Estatal d'Administració Tributària.
  
29. L'extinció de l'obligació tributària. El pagament: requisits, mitjans de pagament i efectes del pagament. La imputació de pagaments. Conseqüències de la falta de pagament i consignació. Altres formes d'extinció: prescripció, compensació, condonació i insolvència.
  
30. El procediment de constrenyiment. L'embargament de béns. Alienació. Aplicació i imputació de la suma obtinguda. Adjudicació de béns de l'estat. Terminació del procediment. Impugnació del procediment.
  
31. La revisió en via administrativa dels actes de gestió tributària. Procediments especials de revisió. El recurs de reposició. Les reclamacions economicoadministratives.
  
32. La inspecció dels tributs. Actuacions inspectores. Règim jurídic de les funcions inspectores. El procediment d'inspecció tributària.
  
33. Les infraccions i sancions tributàries. El procediment sancionador. Extinció de la responsabilitat per infraccions.
  
Dret financer local
  
34. Les hisendes locals a Espanya: principis constitucionals. El règim jurídic de les hisendes locals. Incidència estatal i autonòmica en l'autonomia financera local. La coordinació de les hisendes estatal, autonòmica i local.
  
35. El sistema de comptabilitat de l'administració local. Principis generals. Competències. Fins de la comptabilitat. La Instrucció de Comptabilitat per a l'Administració Local: estructura i contingut. Particularitats del tractament especial simplificat. Documents comptables. Llibres de comptabilitat.
  
36. El Compte General de les Entitats Locals. Els estats i comptes anuals i annexos de l'entitat local i els seus organismes autònoms: contingut i justificació. Els comptes de les societats mercantils. Tramitació del compte general. Informació a subministrar al Ple als òrgans de gestió i a altres administracions públiques.
  
37. El pressupost general de les entitats locals: concepte i contingut. Especial referència a les bases d'execució del pressupost. L'elaboració i aprovació del pressupost general. La pròrroga pressupostària.
  
38. L'estructura pressupostària. Els crèdits del pressupost de gastos: delimitació, situació i nivells de vinculació jurídica.
  
39. Les modificacions de crèdit: classes, concepte, finançament i tramitació.
  
40. L'execució del pressupost de gastos i d'ingressos: les seues fases. Els pagaments a justificar. Les bestretes de caixa fixa. Els gastos de caràcter plurianual. La tramitació anticipada de gastos.
  
41. Els projectes de gasto. Els gastos amb finançament afectat: especial referència a les desviacions de finançament.
  
42. La liquidació del pressupost. Tramitació. Els romanents de crèdit. El resultat pressupostari: concepte, càlcul i ajustaments. El romanent de tresoreria: concepte i càlcul. Anàlisi del romanent de tresoreria per a gastos amb finançament afectat i del romanent de tresoreria per a gastos generals.
  
43. La tresoreria de les entitats locals. Règim jurídic. El principi d'unitat de caixa. Funcions de la tresoreria. Organització. Situació dels fons: la caixa i els comptes bancaris. La realització de pagaments: prelació, procediments i mitjans de pagament. L'estat de conciliació.
  
44. La planificació financera. El pla de tresoreria i el pla de disposició de fons. La rendibilització d'excedents de tresoreria. Les operacions de tresoreria. El risc de tipus d'interés en les operacions financeres.
  
45. El control intern de l'activitat economicofinancera de les entitats locals i els seus ens dependents. La funció interventora: àmbits subjectiu, objectiu i modalitats. Els controls financers d'eficàcia i d'eficiència: àmbit subjectiu, àmbit objectiu, procediments i informes. L'auditoria com a forma d'exercici del control financer.
  
46. El control extern de l'activitat economicofinancera del sector públic local. La fiscalització de les entitats locals pel Tribunal de Comptes i els òrgans de control extern de les comunitats autònomes. Les relacions del Tribunal de Comptes i els òrgans de control extern de les comunitats autònomes.
  
47. Els recursos de les hisendes locals. Enumeració. Recursos dels municipis, les províncies i d'altres entitats locals. Règims especials. Els ingressos de dret privat. Les subvencions i altres ingressos de dret públic.
  
48. Els tributs locals: principis generals. La potestat reglamentària de les entitats locals en matèria tributària: contingut de les ordenances fiscals, tramitació i règim d'impugnació dels actes d'imposició i ordenació de tributs. L'establiment de recursos no tributaris.
  
49. La gestió, inspecció i recaptació dels recursos locals. La revisió en via administrativa dels actes de gestió tributària dictats per les entitats locals. La gestió i recaptació de recursos per compte d'altres ens públics.
  
50. L'Impost sobre Béns Immobles. Naturalesa. Fet imposable. Subjecte passiu. Exempcions i bonificacions. Base imposable. Base liquidable. Quota, meritació i període impositiu. Gestió cadastral. Gestió tributària. Inspecció cadastral.
  
51. L'Impost sobre Activitats Econòmiques. Naturalesa. Fet imposable. Subjecte passiu. Exempcions. Quota: les tarifes. Meritació i període impositiu. Gestió censal. Gestió tributària. Inspecció censal.
  
52. L'Impost sobre Vehicles de Tracció Mecànica. Naturalesa i fet imposable. Subjecte passiu. Base imposable. Quota. Meritació. Gestió.
  
53. L'Impost sobre Construccions, Instal·lacions i Obres. Naturalesa i fet imposable. Subjecte passiu. Base imposable. Quota i meritació.
  
54. L'Impost sobre l'Increment del Valor dels Terrenys de Naturalesa Urbana. Naturalesa i fet imposable. Subjecte passiu. Exempcions. Base imposable. Quota. Meritació. Gestió.
  
55. El règim jurídic de les taxes i els preus públics. Les taxes. Concepte. Fet imposable. Subjectes passius. Meritació. Base imposable. Tipus de gravamen i deute tributari.
  
56. Els preus públics. Concepte. Obligats al pagament. Quantia. Meritació.
  
57. Les contribucions especials. Concepte. Fet imposable. Subjecte passiu. Meritació. Base imposable. Criteris de repartiment. Quota. Beneficis fiscals. Bestreta i ajornament de quotes. Col·laboració ciutadana. Les quotes d'urbanització.
  
58. La participació de municipis i províncies en els tributs de l'estat i de les comunitats autònomes. Criteris de distribució i regles d'evolució. Règims especials.
  
59. La cooperació econòmica de l'estat i de les comunitats autònomes en les inversions de les entitats locals. Els fons de la Unió Europea per a entitats locals.
  
60. El crèdit local. Classes d'operacions de crèdit. Naturalesa jurídica dels contractes: tramitació. Les operacions de crèdit a llarg termini. Finalitat i duració. Competència. Límits i requisits per a la concertació d'operacions de crèdit a llarg termini. La concessió d'avals per les entitats locals.
  
Administratiu d'Administració General
  
1. Denominació de la plaça: administratiu d'Administració General.
  
2. Naturalesa: funcionari de carrera, grup C, escala d'administració general, subescala administrativa.
  
3. Nombre de places: dos, de promoció interna per a funcionaris d'este ajuntament pertanyents a l'escala d'administració general, subescala auxiliar que tinga una antiguitat almenys de dos anys.
  
4. Titulació exigida: batxiller superior o equivalent o, conforme al que disposa la disposició addicional 22 de la Llei 30/1984, de 2 d'agost, posseir una antiguitat de 10 anys en cos o escala del grup D, auxiliar d'administració general.
  
5. Tribunal específic: assessors del tribunal que podran assistir a la sessió amb veu però sense vot.
  
- Un especialista de valencià.
  
6. Sistema de selecció: concurs-oposició.
  
7. Drets d'examen: 21,88 euros. Els interessats efectuaran l'ingrés en el següent número de compte: La Caixa, situada a l'avinguda de Blasco Ibáñez, número 17, de Mislata, en el compte següent: 2100 1432 36 6018261621. El justificant de l'ingrés haurà d'entregar-se junt amb la instància.
  
8. Concurs de mèrits. Consistix en:
  
8.1. Titulació:
  
- Títol superior: 2 punts.
  
8.2. Antiguitat:
  
Es valorarà 0,05 punts per cada mes complet de servicis en actiu en les distintes administracions públiques, fins a un màxim de 9 punts. A estos efectes també es computaran els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en l'Administració Pública.
  
8.3. Coneixement del valencià:
  
El coneixement del valencià es valorarà fins a un màxim de 3 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià d'acord amb l'escala següent:
  
a) Coneixement Oral, 0,75.
  
b) Grau Elemental, 1 punt.
  
c) Grau Mitjà, 2 punts.
  
d) Grau Superior, 3 punts.
  
La valoració del coneixement del valencià s'efectuarà puntuant exclusivament el nivell més alt obtingut sempre que no constituïsca un requisit del lloc degudament establit en la convocatòria.
  
8.4. Cursos realitzats
  
Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts, i d'acord amb l'escala següent:
  
a) De 100 o més hores, 2,00 punts.
  
b) De 75 o més hores, 1,50 punts.
  
c) De 50 o més hores, 1,00 punts.
  
d) De 25 o més hores, 0,50 punts.
  
e) De 15 o més hores, 0,20 punts.
  
8.5. Idiomes comunitaris:
  
Fins a un màxim de 2 punts, a raó de 0,40 punts per curs, o la seua equivalència si es tracta de cicles, corresponent al títol expedit per la universitat o Escola Oficial d'Idiomes.
  
9. Proves de l'oposició
  
9.1. Exercicis obligatoris i eliminatoris:
  
Primer exercici. Consistirà a desenrotllar per escrit en un període màxim de dos hores, un tema de caràcter general determinat pel tribunal immediatament abans de tindre lloc l'exercici, relacionat amb les matèries compreses en el programa que figura en l'annex, encara que no s'atinga a epígrafs concrets del temari, tenint els aspirants àmplia llibertat quant a la forma d'exposició es referix. Es valorarà especialment en este exercici la facilitat de redacció i el nivell de formació general. El tema se seleccionarà pel tribunal per sorteig celebrat immediatament abans del començament de l'exercici, d'entre les propostes presentades en eixe moment pels membres del tribunal
  
Segon exercici. Consistirà en la realització d'un test de 50 preguntes amb respostes alternatives, sent correcta només una d'estes, corresponent 15 preguntes a la part primera, 10 a la segona i 25 a la tercera del temari. La penalització consistirà a descomptar una pregunta encertada per cada tres preguntes errònies. Les preguntes se seleccionaran pel tribunal per sorteig celebrat immediatament abans del començament de l'exercici, d'entre les propostes presentades en eixe moment pels membres del tribunal
  
Tercer exercici. Es desenvolupa per escrit, durant un període màxim de tres hores, i consistirà en la redacció d'un informe amb proposta de resolució sobre dos supòsits pràctics plantejats pel tribunal immediatament abans de començar l'exercici, relacionats amb les tasques administratives la realització de les quals correspon als funcionaris del subgrup. Els supòsits se seleccionaran pel tribunal per sorteig celebrat immediatament abans del començament de l'exercici, d'entre les propostes presentades en eixe moment pels membres del tribunal. Durant el desenrotllament d'esta prova els aspirants podran en tot moment fer ús dels textos legals, col·leccions de jurisprudència i llibres de consulta de què acudisquen proveïts. En este exercici es valorarà la sistemàtica en el plantejament i formulació de conclusions i el coneixement i adequada aplicació de la normativa vigent.
  
9.2. Exercici obligatori i no eliminatori
  
Quart exercici: Consistirà en dos proves:
  
- Traduir del valencià al castellà (fins a un màxim de 0,50 punts) i del castellà al valencià (fins a un màxim de 0.50 punts), un text elegit pel tribunal, durant un temps màxim de 20 minuts cada un d'estos.
  
- Lectura d'un text en valencià elegit pel tribunal (fins a un màxim de 0,50 punts) i conversació sobre este (fins a un màxim de 0,50 punts).
  
Este exercici puntuarà globalment fins a un màxim de 2 punts.
  
10. Temari
  
Part primera: dret administratiu
  
Tema 1. L'administrat. Col·laboració i participació dels ciutadans en les funcions administratives. El principi d'audiència de l'interessat.
  
Tema 2. L'acte administratiu. Conceptes. Elements.
  
Tema 3. Principis generals del procediment administratiu. Normes reguladores. Dimensió temporal del procediment administratiu: dies i hores hàbils, còmput de terminis. Recepció i registres de documents.
  
Tema 4. Fases del procediment administratiu general. El silenci administratiu.
  
Tema 5. La teoria de la invalidesa de l'acte administratiu. Actes nuls i anul·lables. Revalidació, Revisió d'ofici.
  
Tema 6. Els recursos administratius: concepte i classes.
  
Tema 7. Principis generals i classes de contractes administratius. La selecció del contractista. Drets i deures del contractista i de l'administració.
  
Tema 8. La responsabilitat de l'administració pública.
  
Part segona: principis de dret financer
  
Tema 9. Els ingressos públics: concepte i classes. L'impost. Les taxes fiscals.
  
Tema 10. Hisendes locals. Classificació dels ingressos.
  
Tema 11. Els pressupostos locals.
  
Tema 12. La funció de recaptació de la hisenda local. L'impagament tributari i les seues conseqüències. Procediment de recaptació en via de constrenyiment.
  
Part tercera: administració local.
  
Tema 13. Procediment administratiu local. El registre d'entrada i eixida: requisit en la presentació de documents. Comunicacions i notificacions.
  
Tema 14. Organització municipal. L'ajuntament. L'alcalde. El Ple. La Comissió de Govern. Els tinents d'alcalde. Comissions informatives.
  
Tema 15. Funcionament dels òrgans col·legiats locals Convocatòria i orde del dia. Requisits de constitució. Votacions. Actes i certificats d'acords.
  
Tema 16. Els béns de les entitats locals. Classes. El domini públic local. Béns patrimonials locals.
  
Tema 17. Drets i deures dels funcionaris públics locals. Incompatibilitats. Règim disciplinari.
  
Tema 18. Drets econòmics dels funcionaris. Drets passius.
  
Tema 19. Legislació sobre règim del sòl i ordenació urbana: els seus principis inspiradors. Competència urbanística municipal.
  
Tema 20. Instruments de planejament. Procediment d'aprovació i elaboració. Intervenció en l'edificació i ús del sòl.
  
Agent de Promoció Cultural i de la Dona
  
1. Denominació de la plaça: agent de Promoció Cultural i de la Dona.
  
2. Naturalesa: funcionari (Grup C).
  
3. Nombre de places: una.
  
4. Titulació exigida: estar en possessió del títol de Batxiller Superior o equivalent, o complir les condicions requerides per a obtindre'l, en la data en què acabe el termini de presentació de sol·licituds.
  
5. Tribunal específic: assessors del tribunal que assistixen a la sessió amb veu però sense vot:
  
- Un especialista de valencià.
  
6. Sistema de selecció: oposició.
  
7. Drets d'examen: 21,88 euros. Els interessats efectuaran l'ingrés en el següent número de compte: La Caixa, situada a l'avinguda de Blasco Ibáñez, número 17, de Mislata, en el compte següent: 2100 1432 36 5792044381. El justificant de l'ingrés haurà d'entregar-se junt amb la instància. Podran quedar exempts del pagament dels mencionats drets els aspirants que acrediten greu situació econòmica, per mitjà de la presentació de l'oportú certificat de l'oficina d'ocupació, on conste que estant desocupat no percep prestació econòmica de desocupació.
  
8. Proves de l'oposició
  
8.1. Exercicis obligatoris i eliminatoris:
  
Primer exercici de caràcter obligatori i eliminatori. Consistirà en la realització d'un exercici tipus test que contindrà 50 preguntes, que valoraran els coneixements del temari annex I, part genèrica i específica. La penalització consistirà a descomptar una pregunta encertada per cada tres preguntes errònies. Les preguntes se seleccionaran pel tribunal per sorteig celebrat immediatament abans del començament de l'exercici, d'entre les propostes presentades en eixe moment pels membres del tribunal.
  
Segon exercici de caràcter obligatori i eliminatori. Consistirà a desenrotllar per escrit, durant un període màxim de dos hores, un tema de caràcter general determinat pel tribunal immediatament abans de començar l'exercici relacionat amb el programa que s'acompanya com annex I, part específica, a la present convocatòria, encara que no s'atinga a un epígraf concret d'este, tenint els aspirants àmplia llibertat quant a la seua forma d'exposició es referix. El tema se seleccionarà pel tribunal per sorteig celebrat immediatament abans del començament de l'exercici, d'entre les propostes presentades en eixe moment pels membres del tribunal. En este exercici es valorarà la formació general, els coneixements específics sobre la matèria, la claredat i orde d'idees, la facilitat d'exposició escrita, l'aportació personal de l'aspirant i la seua capacitat de síntesi.
  
Tercer exercici de caràcter obligatori i eliminatori. Consistirà en la resolució de dos supòsits pràctics relacionats amb els temes del temari annex I, part específica, dirigits a valorar la capacitat tècnica dels aspirants en relació amb el temari. Els supòsits podran desglossar-se en qüestions dirigides a valorar la capacitat tècnica dels aspirants en relació amb el temari. Els supòsits se seleccionaran pel tribunal per sorteig celebrat immediatament abans del començament de l'exercici, d'entre les propostes presentades en eixe moment pels membres del tribunal. El temps de duració de la prova, serà determinat pel tribunal en funció de la dificultat que represente.
  
Quart exercici. Obligatori i no eliminatori:
  
Consistirà en la realització d'una prova de valencià, dividida en dos parts. Prova oral, consistent en lectura d'un text en valencià i conversació sobre este. Prova escrita, consistent en traducció d'un text del castellà al valencià. Es qualificarà de 0 a 2 punts.
  
L'orde derivat de la qualificació definitiva estarà determinat per la suma de puntuacions obtingudes en el conjunt dels exercicis de l'oposició.
  
9. Temari
  
Matèries comunes
  
Tema 1. La Constitució Espanyola de 1978. Característiques. Estructura. Drets i deures fonamentals dels espanyols. La seua garantia i suspensió. L'organització territorial de l'estat. Les comunitats autònomes: constitució i competències.
  
Tema 2. La Corona. Les Corts Generals. Composició, atribucions i funcionament. El Govern i l'administració. El Defensor del Poble i el Tribunal de Comptes. El poder judicial.
  
Tema 3. L'Estatut d'Autonomia de la Comunitat Valenciana. Estructura i principis fonamentals. La Generalitat Valenciana: competències i institucions. Les Corts: composició, constitució i funcions. El president de la Generalitat: funcions. El Consell: composició, estructura i funcions. Altres institucions: el Síndic de Greuges i la Sindicatura de Comptes.
  
Tema 4. L'administració local espanyola: el principi d'autonomia. L'organització municipal. L'alcalde. Tinents d'alcalde. El Ple. La Comissió de Govern. Els òrgans complementaris. L'estatut dels membres de les corporacions locals.
  
Tema 5. El municipi. El terme municipal. La població. L'empadronament. Altres entitats locals. Òrgans de govern del municipi. L'alcalde. Els tinents d'alcalde. Els regidors. El Ple de l'ajuntament. La Comissió de Govern. Règim de funcionament dels òrgans de govern del municipi: sessions. Informació i participació ciutadana.
  
Tema 6. Personal al servici de l'administració local: drets i deures. Responsabilitat de l'empleat públic. Situacions administratives. Incompatibilitats. Règim disciplinari.
  
Tema 7. Les normes de relació amb el ciutadà. Les fases del procediment administratiu: iniciació, ordenació, instrucció i terminació. La teoria de la invalidesa de l'acte administratiu. Actes nuls i anul·lables. Revalidació. Revisió d'ofici. Els recursos administratius en l'àmbit de les entitats locals. Classes: recurs d'alçada, recurs de reposició i extraordinari de revisió. El recurs contenciós administratiu.
  
Tema 8. Hisendes locals. Classificació dels ingressos. Ordenances fiscals. El règim del gasto públic local: l'execució del pressupost. Orde de prelació dels gastos. Expedients de modificació de crèdits.
  
Matèries específiques
  
Tema 9. Evolució històrica de les competències municipals en matèria de cultura.
  
Tema 10. Els expedients administratius d'índole cultural. Elaboració, tramitació, procés de seguiment i control sobre el gasto.
  
Tema 11. Els equipaments culturals, tipologia i característiques.
  
Tema 12. Cultura i festes. Especial referència a les festes locals.
  
Tema 13. Procés de creació de servicis culturals.
  
Tema 14. Gestió de sales d'exposicions.
  
Tema 15. Gestió per a la promoció local de les arts escèniques. Programes de formació.
  
Tema 16. La tradició teatral a Mislata. Etapa predemocràtica.
  
Tema 17. La promoció i difusió teatral a Mislata durant l'etapa democràtica.
  
Tema 18. Teatre i municipi. El circuit teatral valencià.
  
Tema 19. Polítiques culturals per a la igualtat dels sexes i la integració racial.
  
Tema 20. Conceptes bàsics de protocol i relacions públiques.
  
Tema 21. Normativa en matèria de protocol.
  
Tema 22. Tècniques de màrqueting aplicades a la gestió cultural. Segmentació de mercats.
  
Tema 23. Cultura i mitjans de comunicació.
  
Tema 24. El SARC de la Diputació de València: programes d'ajudes per a la promoció de la cultura local.
  
Tema 25. L'acció sociocultural en les biblioteques. La biblioteca com a recurs cultural. Les campanyes d'animació lectora.
  
Tema 26. La transversalitat en matèria de gestió educativa: perspectiva municipal.
  
Tema 27. Formació no reglada i municipi.
  
Tema 28. L'associacionisme local d'àmbit esportiu.
  
Tema 29. Disseny i evolució de projectes esportius municipals.
  
Tema 30. L'esport escolar. Organització de fases locals.
  
Tema 31. El Consell de Cultura de la Generalitat Valenciana. Organització i competències.
  
Tema 32. La formació no reglada com a estratègia del desenrotllament cultural. Antecedents: la Institució Lliure d'Ensenyança.
  
Tema 33. Informació i cultura. El paper dels centres d'informació.
  
Tema 34. Els centres d'informació. Tipologia i característiques.
  
Tema 35. Cultura i turisme. Competències autonòmiques i municipals en matèria de turisme.
  
Tema 36. Història i cultura del municipi.
  
Tema 37. L'associacionisme local d'àmbit cultural.
  
Tema 38. Animació sociocultural i gestió cultural.
  
Tema 39. Les cases de cultura municipals: característiques.
  
Tema 40. La producció audiovisual. El paper de les administracions.
  
Tema 41. Pla d'igualtat d'oportunitats nacional.
  
Tema 42. Pla d'igualtat d'oportunitats de la Comunitat Valenciana.
  
Tema 43. Violència de gènere. Tipologia i recursos.
  
Tema 44. Disseny i evolució de projectes municipals de promoció de la dona. Promoció de l'associacionisme local
  
Tema 45. Assessorament per a la formació i l'ocupació en dones.
  
Auxiliar d'Informàtica
  
1. Denominació de la plaça: auxiliar d'Informàtica.
  
2. Naturalesa: funcionari de carrera, grup D, escala d'administració especial, subescala de servicis especials, classe de comeses especials
  
3. Nombre de places: una. Es fa constar que es constituirà una borsa de treball per a provisions interines de places.
  
4. Titulació exigida: graduat escolar o equivalent.
  
5. Tribunal específic: assessors del tribunal que podran assistir a la sessió amb veu però sense vot:
  
- Un especialista de valencià
  
6. Sistema de selecció: oposició.
  
7. Drets d'examen: 18,75 euros. Els interessats efectuaran l'ingrés en el següent número de compte: La Caixa, situada a l'avinguda de Blasco Ibáñez, número 17 de Mislata, en el compte següent: 2100 1432 36 1848161752. El justificant de l'ingrés haurà d'entregar-se junt amb la instància. Podran quedar exempts del pagament dels mencionats drets els aspirants que acrediten greu situació econòmica, per mitjà de la presentació de l'oportú certificat de l'oficina d'ocupació, on conste que estant desocupat no percep prestació ni subsidi de desocupació.
  
8. Exercicis de l'oposició
  
8.1. Exercicis obligatoris i eliminatoris:
  
Primer exercici. Este exercici consistirà en un qüestionari de preguntes amb respostes alternatives sobre els temes que componen les matèries comunes i específiques del temari amb un mínim de 50 preguntes. La penalització consistirà a descomptar una pregunta encertada per cada tres preguntes errònies. Les preguntes se seleccionaran pel tribunal per sorteig celebrat immediatament abans del començament de l'exercici, d'entre les propostes presentades en eixe moment pels membres del tribunal.
  
Segon exercici. Consistirà a desenrotllar per escrit, durant un període màxim de dos hores, un qüestionari de 25 preguntes, relacionades amb la segona part, de matèries especifiques del temari. Les preguntes se seleccionaran pel tribunal per sorteig celebrat immediatament abans del començament de l'exercici, d'entre les propostes presentades en eixe moment pels membres del tribunal.
  
Tercer exercici. Consistirà en la realització de dos supòsits pràctics relacionats amb la segona part del temari, de matèries específiques. Els supòsits podran desglossar-se en qüestions dirigides a apreciar la capacitat tècnica dels aspirants en relació amb el temari.
  
8.2. Exercici obligatori i no eliminatori:
  
Quart exercici. Consistirà en la realització de dos proves:
  
1) Coneixement oral del valencià, per mitjà de lectura d'un text elegit pel tribunal i conversació sobre este (es puntuarà fins a un màxim d'1 punt).
  
2) Coneixement escrit del valencià, per mitjà d'una traducció del valencià al castellà (que es puntuarà fins a un màxim d'1 punt) i del castellà al valencià (que es puntuarà fins a un màxim d'1 punt), d'un text elegit pel tribunal, durant un temps màxim de 40 minuts. La qualificació global d'este exercici serà de 0 a 2 punts.
  
9. Temari per a auxiliar informàtic
  
Matèries comunes
  
Tema 1. La Constitució Espanyola de 1978. Estructura i principis fonamentals.
  
Tema 2. Organització territorial de l'estat. Principals institucions de l'estat.
  
Tema 3. Els estatuts d'autonomia: el seu significat. Institucions de la Generalitat Valenciana.
  
Tema 4. L'administració pública en l'ordenament jurídic espanyol. Administració de l'estat. Administracions autònomes. Administració local. Administració institucional i corporativa.
  
Tema 5. El règim local espanyol. Principis constitucionals i desenrotllament legislatiu. Classes d'entitats locals.
  
Tema 6. La hisenda pública. Principis constitucionals. Gestió, recaptació i inspecció de tributs.
  
Matèries específiques
  
Tema 1. Mesures de seguretat de fitxers automatitzats. Legislació espanyola.
  
Tema 2. Conceptes bàsics AS/400. Iniciació a sèries 400.
  
Tema 3. Concepte d'operacions del sistema AS400. Gestió d'operacions del sistema As/400.
  
Tema 4. Seguretat del Sistema AS400. Maneig de passswords.
  
Tema 5. Mandats de llenguatge de control. Sintaxi de mandats. Entrada de mandats.
  
Tema 6. Posada al punt de l'AS400. IPL. Interfases del sistema. Instal·lació de mangement central. Còpies de seguretat. Instal·lació de programari.
  
Tema 7. Iniciació a Client Access Express.
  
Tema 8. Sistema operatiu Windows 6321 KW. Coneixements bàsics.
  
Tema 9. Internet. Servicis que proporciona.
  
Tema 10. Desenrotllament d'aplicacions en l'administració local. Integració d'aplicacions. Aplicacions fonamentals.
  
Tema 11. Informatització de la comptabilitat de les entitats locals: SICAL. Especial referència a l'obertura de la comptabilitat.
  
Tema 12. SICAL. Especial referència a modificacions de crèdit.
  
Tema 13. SICAL. Especial referència a comptabilitat pressupost d'ingressos.
  
Tema 14. SICAL Especial referència a comptabilitat de gastos plurianuals.
  
Tema 15. SICAL. Especial referència a operacions de gestió del pressupost de gastos. Retenció de crèdits. Autorització, disposició i reconeixement d'obligacions
  
Tema 16. Estructura pressupostària en l'Orde del Ministeri i Hisenda de 20 de setembre de 1989.
  
Subaltern d'Administració General
  
1. Denominació de la plaça: subaltern d'Administració General.
  
2. Naturalesa: funcionarial (Grup E).
  
3. Nombre de places: sis. De les quals una es reserva per al torn de discapacitats, que en cas de no cobrir-se incrementaria les de torn lliure. Per a participar en el torn de discapacitats, qui tinga la condició legal de persona amb minusvalidesa, haurà de fer-ho constar expressament en la sol·licitud de participació en la convocatòria, havent d'acreditar-la posteriorment, si obtinguera plaça, per mitjà de l'oportú certificat de l'òrgan administratiu competent.
  
Es fa constar que es constituirà una borsa de treball per a interins, amb els aspirants que tot i haver superat tots els exercicis no hagen obtingut plaça.
  
4. Titulació exigida: Certificat d'Escolaritat.
  
5. Tribunal específic: assessors del tribunal que assistixen a la sessió amb veu però sense vot:
  
- Un especialista de valencià.
  
6. Sistema de selecció: oposició.
  
7. Drets d'examen: 15,63 euros. Els interessats efectuaran l'ingrés en el següent número de compte: La Caixa, situada a l'avinguda de Blasco Ibáñez, número 17, de Mislata, en el compte següent: 2100 1432 36 1062239849. El justificant de l'ingrés haurà d'entregar-se junt amb la instància. Podran quedar exempts del pagament dels mencionats drets els aspirants que acrediten greu situació econòmica, per mitjà de la presentació de l'oportú certificat de l'Oficina d'Ocupació, on conste que estant desocupat no percep prestació ni subsidi de desocupació.
  
8. Proves de l'oposició.
  
8.1. Exercicis obligatoris i eliminatoris:
  
Primer exercici. Consistirà en la realització d'un test de 50 preguntes amb respostes alternatives, sent només una d'estes correcta, sobre coneixements relacionats amb el temari. La penalització consistirà a descomptar una pregunta encertada per cada tres preguntes errònies. Les preguntes se seleccionaran pel tribunal per sorteig celebrat immediatament abans del començament de l'exercici, d'entre les propostes presentades en eixe moment pels membres del tribunal. La qualificació d'este exercici serà de 0 a 10 punts.
  
Segon exercici. Constarà de les proves següents: a) Resolució d'un problema d'aritmètica elemental; b) Redacció d'un comunicat o escrit senzill de caràcter administratiu, relacionat amb les funcions pròpies del lloc de treball, segons indicacions que farà el tribunal. Les preguntes se seleccionaran pel tribunal per sorteig celebrat immediatament abans del començament de l'exercici, d'entre les propostes presentades en eixe moment pels membres del tribunal. Este exercici tindrà una duració màxima de 20 minuts. La qualificació d'este exercici serà de 0 a 10 punts
  
8.2. Exercici obligatori, però no eliminatori.
  
Tercer exercici. Consistirà en la realització de dos proves:
  
1) Coneixement oral del valencià, per mitjà de lectura d'un text elegit pel tribunal.
  
2) Coneixement escrit del valencià, per mitjà d'una traducció del valencià-castellà i viceversa, d'un text elegit pel tribunal, durant un temps màxim de 20 minuts. La qualificació d'este exercici serà de 0 a 2 punts.
  
9. Temari
  
Tema 1. La Constitució Espanyola de 1978. Estructura i principis fonamentals, drets i deures. Principis rectors de la política econòmica i social.
  
Tema 2. La Corona. Les Corts Generals. El poder judicial. El poder executiu.
  
Tema 3. Organització de l'administració de l'estat. Organització central i organització perifèrica. L'Estatut d'Autonomia de la Comunitat Valenciana. L'administració de la Generalitat Valenciana.
  
Tema 4. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu. Notificacions i comunicacions. Els recursos administratius: concepte i classes.
  
Tema 5. El municipi. El terme municipal. La població. L'empadronament. Altres entitats locals.
  
Tema 6. Òrgans de govern del municipi. L'alcalde. Els tinents d'alcalde. Els regidors. El Ple de l'ajuntament. La Comissió de Govern.
  
Tema 7. Règim de funcionament dels òrgans de govern del municipi: sessions. Informació i participació ciutadana.
  
Tema 8. Obligacions i competències dels ajuntaments. Les ordenances municipals: concepte i classes. Els bans de l'alcaldia. Principals infraccions a bans i ordenances. Potestat sancionadora. Procediment sancionador.
  
Tema 9. Introducció a la comunicació. La comunicació humana: el llenguatge com a mitjà de comunicació. Diferència entre informació i comunicació. Tipus de comunicació: oral, telefònica. Atenció al públic: acollida i informació a l'administrat. Els servicis d'informació administrativa.
  
Tema 10. Coneixement del municipi de Mislata: la seua història, geografia i cultura. Llista de carrers. Ubicació dels seus principals centres i edificis municipals.